હવામાન વિભાગ દ્વારા ખતરો ટળી ગયો હોવાનું જણાવવામાં આવ્યું હોવા છતાં પણ વહીવટી તંત્ર કોઇ જોખમ લેવા તૈયાર નથી અને તે હજુ પણ એલર્ટ અવસ્થામાં છે અને સાવચેતીના પગલાં ભરી રહ્યું છે. કચ્છના નલીયા પાસેના 24 ગામોમાં 3 હજાર જેટલા લોકોનું સુરક્ષિત સ્થળે સ્થળાંતર કરવામાં આવ્યું છે. તો જામનગરમાં 235 લોકોને સમાલત સ્થળે લઇ જવામાં આવ્યા છે. જામનગર-રાજકોટ માર્ગ પરથી 16 જેટલા જોખમી હોર્ડિંગ્સને ઉતારી લેવામાં આવ્યા છે. તેમજ સોમનાથ વેરાવળ વિસ્તારમાં જરૂર પડ્યે 13 હજાર લોકોને જરૂર પડ્યે સ્થળાંતર કરવાની તૈયારી કરી લેવામાં આવી છે. માહિતી અનુસાર નવલખી બંદરે નંબર ત્રણનું સિગ્નલ આપવામાં આવ્યું છે.